Forslag til RÅDETS FORORDNING om midlertidige autonome indrømmelser i form af fællesskabstoldkontingenter for import i Fællesskabet af tomater med oprindelse i Kongeriget Marokko

(forelagt af Kommissionen)

BEGRUNDELSE

1. I henhold til artikel 2, stk. 6, i protokol nr. 1 om ordningen for indførsel i Fællesskabet af landbrugsprodukter med oprindelse i Marokko blev der den 10. september 2001 i Rabat efter konsultationer opnået enighed mellem delegationerne fra Kongeriget Marokko og Kommissionen om import i Fællesskabet af marokkanske tomater i perioden fra 1. oktober 2001 til 31. maj 2002, uden at dette i øvrigt berører de overordnede forhandlinger om landbrugsdelen.

2. For at undgå eventuel uro på EF's tomatmarked, har Marokko forpligtet sig til, at landets samlede eksport i perioden fra 1. oktober 2001 til 31. maj 2002 ikke må overstige en aftalt mængde på 168 757 tons.

For at muliggøre den traditionelle marokkanske tomateksport til Fællesskabet, er det formålet med nærværende forslag at åbne autonome tillægskontingenter for en mængde på 18 081 tons, der fordeles således:

November 2001: // 4 000 tons

December 2001: // 2 000 tons

April 2002: // 7 500 tons

Maj 2002: // 4 581 tons.

3. De betingelser, der er fastsat i artikel 2 og 3 i protokol nr. 1 til associeringsaftalen, anvendes med de fornødne ændringer på ovennævnte autonome tillægskontingenter. De aftalemæssige indgangspriser, ud fra hvilke de specifikke toldsatser nedsættes til nul, fastsættes til 461 EUR pr. tonne.

4. Kontingenterne for april og maj 2002 vil kun blive åbnet, hvis den samlede tomatimport i Fællesskabet fra Marokko i perioden fra 1. oktober 2001 til 31. marts 2002 ikke overstiger en mængde på 156 676 tons.

5. Delegationerne er ligeledes blevet enige om, at der efter en gennemgang i henhold til artikel 18 i associeringsaftalen vil blive udarbejdet en overskuelig og driftssikker ordning for import af marokkanske tomater i Fællesskabet.

6. Rådet opfordres til at vedtage den foreslåede forordning.

2001/0247 (ACC)

Forslag til RÅDETS FORORDNING om midlertidige autonome indrømmelser i form af fællesskabstoldkontingenter for import i Fællesskabet af tomater med oprindelse i Kongeriget Marokko

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133,

under henvisning til forslag fra Kommissionen [1], og

[1] EFT C ... af ..., s. ...

ud fra følgende betragtninger:

(1) Der fandt den 10. september 2001 i Rabat konsultationer sted vedrørende importen i Fællesskabet af friske eller kølede tomater med oprindelse i Marokko i henhold til artikel 2, stk. 6, i protokol nr. 1 til aftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side [2].

[2] EFT L 70 af 18.3.2000, s. 1.

(2) Efter disse konsultationer, der tager sigte på, at den traditionelle eksport af marokkanske tomater til Fællesskabet skal foregå uden at forstyrre EF-markedet, bør der fastsættes en autonom toldpræference for en mængde på 18 081 tons fordelt over månederne november og december 2001 samt april og maj 2002.

(3) Toldkontingentet for april og maj 2002 åbnes kun, hvis Fællesskabets samlede eksport af tomater med oprindelse i Marokko ikke har oversteget 156 676 tons i perioden fra 1. oktober 2001 til 31. marts 2002. Marokko har forpligtet sig til at sikre, at landets samlede eksport i perioden fra 1. oktober 2001 til 31. maj 2002 ikke overstiger den aftalte mængde på 168 757 tons.

(4) Rådets forordning (EF) nr. 747/2001 af 9. april 2001 om forvaltning af fællesskabstoldkontingenter og referencemængder for varer, der er præferenceberettigede i medfør af aftalerne med visse Middelhavslande og om ophævelse af forordning (EF) nr. 1981/94 og (EF) nr. 934/95 [3], har åbnet de toldkontingenter, der er fastsat for importen i Fællesskabet af friske tomater med oprindelse i Marokko inden for rammerne af associeringsaftalen, og har fastsat de nærmere regler for forvaltningen af toldkontingenterne -

[3] EFT L 109 af 19.4.2001, s. 2.

UDSTEDT FØLGENDE FORORDNING:

Artikel 1

1. For perioden fra 1. november 2001 til 31. marts 2002 foretages der i henhold til forordning (EF) nr. 747/2001 en autonom forhøjelse på 6 000 tons af mængden i EF-toldkontingentet med løbenummer 09.1190 gældende for importen i Fællesskabet af friske eller kølede tomater henhørende under KN-kode 0702 00 00 og med oprindelse i Marokko.

2. Hvis den samlede fællesskabsimport af tomater med oprindelse i Marokko i perioden fra 1. oktober 2001 til 31. marts 2002 ikke overstiger 156 676 tons, åbner Kommissionen det nedenstående autonome toldkontingent:

>TABELPOSITION>

3. De toldkontingenter, der omhandles i nærværende forordning, forvaltes af Kommissionen efter bestemmelserne i artikel 4 i forordning (EF) nr. 747/2001.

4. Anvendelsen af nærværende forordning er underlagt bestemmelserne i protokol nr. 4 om definitionen af begrebet "varer med oprindelsesstatus" i associeringsaftalen mellem De Europæiske Fællesskaber og deres medlemsstater på den ene side og Kongeriget Marokko på den anden side.

Artikel 2

De betingelser, der er fastsat i artikel 2 og 3 i protokol nr. 1 til associeringsaftalen, gælder for de tillægsmængder og det autonome toldkontingent, der omhandles i artikel 1. Der er følgende fordeling på måneder:

november 2001: // 4 000 tons

december 2001: // 2 000 tons

april 2002: // 7 500 tons

maj 2002: // 4 581 tons.

Artikel 3

Denne forordning træder i kraft på dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den .

På Rådets vegne

Formand

>TABELPOSITION>